EkBass/fiwiki-20250220-pages-articles huggingface dataset:
Tekstitaidon koe

Tekstitaidon koe on osa äidinkielen ylioppilaskoetta. Äidinkielen koe on jakautunut vuodesta 2007 lähtien esseekokeeseen ja tekstitaidon kokeeseen. Tekstitaidon kokeessa on määrätty tutkittavaksi abiturientin "kriittistä ja kulttuurista lukutaitoa ja kielellistä ilmaisukykyä". Ensisijaisesti kyseessä on lukutaidon koe ja sen tehtävät liittyvät valmiisiin pohjateksteihin (esimerkiksi uutisteksteihin). Näissä tehtävissä voidaan kysyä pohjatekstien merkityksiin tai rakenteisiin liittyviä kysymyksiä. Tuottamistehtävässä abiturientin on käytettävä odotuksenmukaisen vastaustekstin sijaan jotain muuta tekstilajia. 2017 koetilaisuudessa kokelaille jaettiin A4-kokoinen, enintään kahdeksansivuinen vihkonen, joka sisältää tehtävänannot ja aineiston. Aineistona oli asiatekstejä — esimerkiksi artikkeleita, uutisia, mielipidekirjoituksia — ja kaunokirjallisia tekstejä sekä kuvamateriaalia. Tekstitaidon kokeen arviointikohteet ovat • tehtävänannon noudattaminen • vastaustekstin sisältöainekset • käsitteiden käyttö • tekstin rakentaminen • kieli • kokonaiskuva lukutaidosta. == Lähteet == == Aiheesta muualla == Yle.fi: Abitreenit/Äidinkielen tekstitaidon koetehtäviä ja vastauksia Luokka:Ylioppilastutkinto
Täysikuu (kappale)

Täysikuu on Toivo Kärjen säveltämä ja Reino Helismaan sanoittama tango vuodelta 1954. Salanimillä Pedro de Punta ja Orvokki Itä julkaistu kappale kuultiin ensi kerran Olavi Virran laulamana elokuvassa Minä soitan sinulle illalla. ”Täysikuun” ovat levyttäneet Virran lisäksi myös Taisto Tammi (1964), Henry Theel (1969), Pasi Kaunisto (1974 ja 1978), Eino Grön (1977), Reijo Taipale (1977, 1980 ja 1985), Eini (1978), Reijo Kallio (1980), Katri Helena (1982), Topi Sorsakoski (1985) ja Tapani Kansa (1992). Instrumentaaliversioita ovat tehneet muiden muassa Esko Könönen (1960), Kalevi Nyqvist (1968) ja Malando (1978). ==Lähteet== ==Aiheesta muualla== *Tangon ensiesitys elokuvassa Minä soitan sinulle illalla (1954), Elävä muisti -sivusto Luokka:Tangot Luokka:Vuoden 1954 kappaleet Luokka:Toivo Kärjen säveltämät kappaleet Luokka:Reino Helismaan sanoittamat kappaleet
Täysikuu (täsmennyssivu)

Täysikuu voi tarkoittaa seuraavia: *täysikuu, Kuun vaihe __NOTOC__ ==Musiikki== *”Täysikuu”, Toivo Kärjen ja Reino Helismaan tango vuodelta 1954 *”Täysikuu”, Remu Aaltosen kappale vuodelta 1987 *”Täysikuu”, Kaija Kärkisen kappale vuodelta 1996 *ainakin 14 muuta Suomessa tällä nimellä levytettyä sävelmää *Täysikuu, Tapani Kansan albumi vuodelta 1991. ==Kirjallisuus== *Täysikuu, Antonio Muñoz Molinan romaani vuodelta 2003 (alkuteos Plenilunio, 1997). ==Elokuva== *Täysikuu (Pelnia), puolalainen elokuva vuodelta 1979 *Täysikuu (Vollmond), sveitsiläis-saksalais-ranskalainen elokuva vuodelta 1998. == Muuta == * Täysikuu, Antonio da Cudanin veistos Raahessa. ==Lähteet==
Glen Coe

Glen Coe () on laakso eli glen Ylämaan alueella Skotlannissa. Se ulottuu Loch Leveniin asti, jossa Coe-joki laskee Atlanttiin. Alkupäässään sisämaan puolella Glen Coe on jääkaudella hioutunut notko, jota reunustavat yli 900 metriä korkeat vuoret. Helmikuussa 1692 laaksossa tehtiin verilöyly, jossa surmattiin Glencoen Macdonaldeja. Nykyisin laakso on lähes asumaton. Perimätiedon mukaan kelttiläinen runoilija Ossian syntyi Glen Coessa. ==Lähteet== == Aiheesta muualla == Luokka:Skotlannin laaksot Luokka:Ylämaa (hallintoalue)
Fasolada

Fasolada (), fasulada (φασουλάδα, fasouláda) eli fasolia (φασόλια, fasólia) on kreikkalaiseen keittiöön kuuluva papukeitto, jossa on valkoisia papuja, tomaattia, porkkanaa, selleriä sekä kreikkalaista neitsytoliiviöljyä. Fasoladaa on kuvattu ”Kreikan kansallisruoaksi”, sillä se on historiallisesti hyvin yleinen perusruoka. Keiton juuret saattaavat olla jo antiikin Kreikassa, jossa papujen keittämiselle oli oma juhlakin, nykyisen lokakuun aikaan vietetty Pyanopsia. Turkkilaisessa keittiössä keittoa vastaa kuru fasulye ja arabialaisessa keittiössä fasoulia. == Lähteet == == Aiheesta muualla == Luokka:Keitot Luokka:Kreikkalaiset ruokalajit
Nivala (sukunimi)

Nivala on sukunimi, joka on muun muassa seuraavilla suomalaisilla henkilöillä: *Antti Nivala, diplomi-insinööri ja M-Files Oy:n perustaja ja teknologiajohtaja *Asko Nivala (s. 1980), kulttuurihistorioitsija *Eija Nivala (s. 1967), rovasti ja Kirkon akateemiset AKI:n ja Suomen kirkon pappisliiton puheenjohtaja, Keskustan kansanedustaja ja Ylivieskan kirkkoherra *Jani Nivala, radiotoimittaja *Kaisa Kallio, omaa sukua Nivala, presidentti Kyösti Kallion puoliso
Gemista

Gemista (, ”täytetyt”; lausutaan ”jemista”) on kreikkalainen nimitys täytetyille kasviksille, yleensä paprikoille ja pihvitomaateille. Täytteenä käytetään yleensä riisiä ja yrttejä, mutta täyte voi olla myös jauhelihaa. Gemista on esimerkki laderá-tyypin ruoista eli ruoista, jotka valmistetaan oliiviöljyyn. Gemistaa valmistetaan erityisesti kesäaikaan, kun paprikat ja tomaatit ovat tuoreita. Laajasti ottaen gemista voi viitata myös muihin täytettyihin ruokia-aineisiin, kuten täytetyt kesäkurpitsat, munakoisot ja sienet tai jopa merenelävät kuten mustekala. == Lähteet == == Aiheesta muualla == Luokka:Kreikkalaiset ruokalajit
Gyros

Gyros (, , ’pyörivä’) on kreikkalainen ruokalaji, joka tehdään vuolemalla porsaanlihasiivuja suurehkosta vartaasta. Gyros on Kreikan suosituinta pikaruokaa ja maan versio turkkilaisesta döner kebabista, johon suurimpana erona on se, että gyrosliha on yleensä porsaanlihaa. Gyroksessa voidaan käyttää kuitenkin myös lampaanlihaa tai kanaa. Kebabin tavoin gyros paistetaan suurikokoisina pystyvartaina, josta liha vuollaan annosta valmistettaessa. Gyros tarjoillaan usein ranskanperunoiden, tsatsikin, tomaattisiivujen ja sipulin kera joko lautasella tai käärittynä pitaleipään (pita-gyros). Tiedosto:Gyros C5878.jpg|Gyros-vartaita Tiedosto:Plate with Gyros Vegetables.jpg|Gyroslautanen == Lähteet == == Aiheesta muualla == Luokka:Kreikkalaiset ruokalajit Luokka:Liharuoat
Horta (ruoka)

Horta () tarkoittaa kreikassa yleisesti villiyrttejä. Kreikkalaisessa keittiössä horta (χόρτα βραστά, chórta vrastá, ”keitetyt yrtit”) viittaa myös suppeammin tiettyyn ruokalajiin, höyrytettyihin ”villiruohojen” lehtiin, jotka maustetaan kreikkalaisella oliiviöljyllä sekä sitruunamehulla. Villiruohot voivat olla esimerkiksi amarantin, endiivin, portulakan, punajuuren, sareptansinapin, sikurin, villipinaattin tai voikukan lehtiä. Horta kuuluu usein alkuruokiin tai se voi olla suurempana annoksena kevyt pääruoka. Hortaa syödään yleensä kylmänä. Villiyrttien kerääminen eli suomalaisittain ”hortoilu” kuuluu oleellisesti perinteiseen kreikkalaiseen ruokakulttuuriin. == Lähteet == Luokka:Kreikkalaiset ruokalajit
Horta

Horta voi viitata seuraaviin: == Paikkoja == * Horta, kaupunki Azoreilla Portugalissa * Hortan piiri, yksi Azorien hallinnollisista piireistä 1836–1976 * Horta, Barcelonan kaupunginosa Espanjassa * Horta-Guinardó, Hortan ja Guinardón kaupunginosat käsittävä hallintoalue Barcelonassa == Henkilöitä == * José Ramos Horta (s. 1949), Itä-Timorin presidentti 2007–2012, Nobelin rauhanpalkinnon saaja * Ricardo Horta (s. 1994), portugalilainen jalkapalloilija * Silvio Horta (1974–2020), yhdysvaltalainen televisiotuottaja ja käsikirjoittaja * Victor Horta (1861–1947), belgialainen arkkitehti == Muita merkityksiä == * Horta, esikkokasvien (Primulaceae) heimoon kuuluva suku * horta, villiyrtit kreikkalaisessa keittiössä Luokka:Sukunimet
Ferkessédougou

Ferkessédougou (arkikielessä Ferké) on kunta, departementti ja Tchologon alueen hallinnollinen keskus Norsunluurannikolla. Se sijaitsee maan pohjoisosassa 575 kilometriä Abidjanista pohjoiseen. Kunnassa on 58 600 asukasta (vuonna 2014). Ferkessédougoun kunnan pinta-ala on 91,2 neliökilometriä. Se rajoittuu pohjoisessa Ouangolodougoun, idässä Koumbalan, etelässä Tafirén ja lännessä Sinématialin kuntiin. Vuonna 1978 perustettu kunta käsittää 15 kaupunginosaa ja 22 kylää. Asukkaat ovat senufoihin kuuluvia niarafoloja. Ferkessédougoussa on Norsunluurannikon pohjoisin rautatieasema. Kunnan pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, maniokki, jamssi, riisi, mango ja maapähkinä. Viidentoista kilometrin päässä sijaitsee suuri sokerintuotantoalue. Muita elinkeinoja ovat kaupankäynti, liikenne ja maataloustuotteiden jalostus. Seudun päänähtävyys on Comoén kansallispuisto. ==Lähteet== Luokka:Norsunluurannikon kaupungit
Kleftiko

Kleftiko () on kreikkalainen ruokalaji, joka on uunissa paistettua marinoitua lampaanlihaa. Se on alun perin nimensäkin mukaisesti kreikkalainen versio rosvopaistista. Kleftikoa valmistettaessa lampaanliha marinoidaan sipulien kera oliiviöljyssä, sitruunamehussa ja valkosipulissa. Tämän jälkeen se kääritään voipaperiin, joka pitää marinadin kiinni lihassa. Lihaa haudutetaan uunissa useita tunteja. Kleftiko tarjoillaan yleensä yhdessä perunoiden kanssa. Perunat keitetään usein erikseen, mutta ne voidaan myös hauduttaa yhdessä lihan kanssa. Kleftikon nimi viittaa osmanivallan ajan kreikkalaisiin kapinallisiin klefteihin, ”varkaisiin” (kléftes), joiden täytyi varastaa ruokansa. Alun perin kleftiko on haudutettu maahan kaivettuun kuoppaan tehdyssä hiilloksessa, jotta savu ja tuoksut eivät paljastaisi kleftejä. Suomessa kleftikoa kutsutaan valmistustapansa vuoksi myös nimillä ”paperilammas” tai ”rosvopaisti”. == Lähteet == Luokka:Kreikkalaiset ruokalajit Luokka:Liharuoat
Sanibel

Sanibel on kaupunki Floridan osavaltion länsirannikolla, Yhdysvalloissa. Se sijaitsee Sanibelin saarella. Sanibel kuuluu Leen piirikuntaan. Kaupungin väkiluku oli vuoden väestönlaskennassa 6 469. ==Kuvia kaupungista== Tiedosto:Bobcat (Lynx rufus), Sanibel Island, Florida 01.JPG|Punailveksiä näkee joskus Sanibelissä Tiedosto:Wulfert Sanibel.JPG|Sanibelin rantaa Tiedosto:Sylvilagus palustris from Sanibel (Florida) 1.jpg|Suokaniinit ovat yleisiä Sanibelissä ==Lähteet== == Aiheesta muualla == Luokka:Floridan kaupungit Luokka:Leen piirikunta (Florida)
Pastitsio

Pastitsio () on kreikkalainen pastavuoka. Se on eräänlainen kermainen ja juustoinen makaronilaatikko tai lasagne, jossa pastalevyt on korvattu makaroneilla. Toisaalta se voidaan nähdä musakana, jossa munakoisot on korvattu makaroneilla. Pastitsiossa pasta on yleensä putkipastaa, kuten bucatini- tai pennepastaa. Sisälle tulee jauhelihaa, perinteisesti lampaanjauhelihaa, sekä tomaattikastiketta ja päälle valkokastiketta sekä hieman juustoa. Ruokalajin nimi tulee italian kielen ilmaisusta pasticcio, jonka voisi kääntää ”sekamelskaksi”. == Lähteet == == Aiheesta muualla == Luokka:Kreikkalaiset ruokalajit Luokka:Liharuoat
Patsas (ruoka)

Patsas () on kreikkalainen keitto, jossa on naudan, sian tai lampaan mahalaukkua ja muita harvemmin käytettyjä osia, kuten kyseisten eläinten jalkaa. Keitto tunnetaan pahasta hajustaan valmistettaessa, mutta muuten hyvästä maustaan. Kreikassa tätä ruokalajia pidetään krapularuokana, ja sen sanotaan tekevän hyvää vatsalle runsaan juomisen jälkeen. == Lähteet == Luokka:Keitot Luokka:Kreikkalaiset ruokalajit Luokka:Liharuoat
Spetsofai

Spetsofai (, myös σπετζοφάι, spetzofái tai σπεντζοφάι, spentzofái) on kreikkalainen muhennos, joka tehdään erilaisista mausteisista maalais- ja kylämakkaroista (χωριάτικα λουκάνικα, choriátika loukánika) tomaattikastikkeessa. Lisäksi ruokaan tulee paprikaa ja joskus myös munakoisoa. Joissakin resepteissä käytetään myös punaviiniä. Ruokalajin nimen alkuperä on italian kielen sanassa spezzatino, ”muhennos”, ja sen loppuosan fái viittaa kreikan kielessä syömiseen. == Lähteet == Luokka:Kreikkalaiset ruokalajit Luokka:Liharuoat
Stifado

Stifado () on kreikkalainen uunissa valmistettu naudanlihapata, jossa on punaviinikastike. Naudanlihan sijaan voidaan käyttää myös muuta lihaa, kuten siipikarjaa, riistalihaa, jänistä tai mereneläviä. Stifado on perinteisesti talviajan ruokaa. Lihan lisäksi stifadoon käytetään paljon sipuleita sekä tomaatteja tai tomaattikastiketta. Kastike voidaan tehdä punaviinin sijasta myös punaviinietikkaan. Stifadoon tulee paljon mausteita, tyypillisesti muun muassa valkosipulia ja kanelia. Stifadoa haudutetaan uunissa pitkään. Stifado voidaan tarjoilla esimerkiksi perunoiden tai riisin kera. == Lähteet == == Aiheesta muualla == Luokka:Kreikkalaiset ruokalajit Luokka:Liharuoat
Suvlaki

Suvlaki tai souvlaki (, monikossa σουβλάκια, souvlákia) on kreikkalainen ruokalaji, joka koostuu maustetuista lihapaloista grillattuna vartaassa tai tikussa. Liha on yleensä porsaan-, lampaan- tai kananlihaa, harvemmin esimerkiksi miekkakalaa tai katkarapuja. Vartaassa voi olla lihan ohella myös kasviksia, kuten paprikaa ja sipulia. Kreikan kielen souvláki on diminutiivi sanasta soúvla eli varras – souvláki tarkoittaa siis ”pientä varrasta”. Grillatut lihavartaat ovat Egeanmeren alueella hyvin vanha ruoka, ja muun muassa minolaisesta Akrotírista on löydetty eräänlaisen lihavarrasgrillin jäänteet 1600-luvulta eaa. Suvlaki kehittyi nykymuotoonsa 1900-luvulla, jolloin siitä tuli kreikkalaista katuruokaa. Siirtolaisten mukana ruokalaji levisi muun muassa Yhdysvaltoihin. Turkkilaisessa keittiössä suvlakeja vastaa şiş kebap ja venäläisessä keittiössä saslik. Näistä muista versioista kreikkalainen suvlaki eroaa lähinnä siinä, että se on ollut perinteisesti ennen kaikkea porsaanlihaa, ei lampaanlihaa. Suvlakiliha marinoidaan usein oliiviöljystä ja sitruunamehusta tehdyssä, tyypillisesti valkosipulilla, oreganolla, suolalla ja pippurilla maustetussa marinadissa. Vartaat voidaan maustaa oreganolla myös grillaamisen jälkeen. Ravintola-annoksissa suvlakin kanssa tarjoillaan usein ranskanperunoita, riisiä, tsatsikia, kreikkalaista salaattia ja pitaleipää. == Lähteet == == Aiheesta muualla == Luokka:Kreikkalaiset ruokalajit Luokka:Liharuoat
Anice Badri

Anice Badri (, s. 18. syyskuuta 1990 Lyon, Ranska) on tunisialainen jalkapalloilija. Laitahyökkääjänä pelaava Badri edustaa Tunisian pääsarjassa pelaavaa Espérancea. == Seurajoukkueura == Badri aloitti uransa Ranskassa CFA sarjatasolla MDA Chasselayn riveissä kaudella 2009–2010. ===Lille B=== Badri siirtyi Lillen kakkosjoukkueeseen kesken kauden 2010–2011, joka pelasi Chasselayn tavoin Ranskan neljänneksi korkeimmalla sarjatasolla. Hän teki Lillen paidassa kolme maalia 21 ottelussa, kun joukkue sijoittui vasta sijalle 16. Seuraavalla kaudella Badri pelasi vähemmän otteluita 17 kappaletta, mutta onnistui maalinteossa kuudesta. Lillen joukkue onnistui parantamaan sarjasijoitustaan edelliskaudesta yhdeksänneksi. Kaudella 2012–2013 Badri pelasi kaksi ottelua, kunnes siirtyi kesken kauden Belgiaan. ===Royal Excel Mouscron=== Tammikuussa 2013 Badri siirtyi aluksi lainasopimuksella Belgian toiseksi korkeimmalle sarjatasolle Royal Excel Mouscronin riveihin. Avauskaudellaan Badri teki kaksi maalia 13 ottelussa. Hän teki yhden maalin sarjaottelussa ja yhden Belgian cupissa. Kaudella 2013–2014 Badri teki uransa kauden maaliennätyksen tehtyään kahdeksan maalia, joista viisi syntyi sarjaottelussa. Myös Belgian cupissa hän onnistui tekemään kolme maalia viidessä ottelussa. Joukkue sijoittui neljänneksi ja onnistui seuraavaksi kaudeksi nousemaan karsinnan kautta Belgian pääsarjaan. Kaudella 2014–2015 Badri onnistui tekemään kuusi maalia Belgian pääsarjassa 27 ottelussa ja sitä vastoin Belgian cupissa hän osui kerran kolmessa ottelussa. Hän jatkoi samaa maalimäärää myös kaudella 2015–2016, jolloin Badri teki viisi maalia 23 sarjaottelussa, kun cupissa hän ei tehnyt maaliakaan kolmessa ottelussa. Badri ehti aloittaa kauden 2016–2017 pelaten yhden ottelun, kunnes heinäkuussa 2016 hän siirtyi Tunisiaan. ===Espérance=== Heinäkuussa 2016 Badri siirtyi kolmen vuoden sopimuksella Espéranceen.Officiel : Anice Badri signe à l’Espérance esperance-de-tunis.net 1.8.2016 Viitattu 18.6.2018 Avauskaudellaan Badri teki viisi maalia Tunisian pääsarjassa 21 ottelussa ja voitti saman tien ensimmäisen Tunisian mestaruuden. Menestys jatkui myös kaudella 2017–2018 voitettuaan heti perään uransa toisen Tunisian mestaruuden. Maalinteossa hän onnistui neljästi 22 pääsarjaottelussa. == Maajoukkueura == Badri pelasi ensimmäisen maaottelunsa 25. maaliskuuta 2016 Afrikan kisojen karsintaottelussa Togoa vastaan. Ensimmäisen maalinsa hän teki MM- karsintaottelussa Kongon demokraattista tasavaltaa vastaan 5. syyskuuta 2017. Ottelu päättyi 2–2. Kesäkuussa 2018 Badri valittiin Tunisian maajoukkueeseen 2018 MM-kilpailuihin Venäjälle.Tunisia World Cup squad: Leicester City’s Benalouane in 23-man squad bbc.co.uk Viitattu 18.6.2018 Hän pelasi kisoissa kaksi ottelua Englantia ja Panamaa vastaan. == Lähteet == Luokka:Tunisialaiset jalkapalloilijat Luokka:Ranskantunisialaiset Luokka:Vuonna 1990 syntyneet Luokka:Elävät henkilöt
Konstantin Batygin

Konstantin Jurjevitš Batygin (Venäjä: Константи́н Юрьевич Батыгин) on venäläis-yhdysvaltalainen tähtitieteilijä ja Caltechin apulaisprofessori. == Varhainen elämä == Konstantin Batygin syntyi Moskovassa, Neuvostoliitossa. Batyngin muutti perheensä mukana Japaniin, sillä hänen isänsä Yuri Konstantinovich Batygin siirtyi työskentelemään Riken-instituutin hiukkaskiihdytinlaitokselle. Japanissa Konstantin Batygin valmistui esikoulusta. Vuoden 1999 lopussa Batygin muutti perheensä kanssa Morgan Hilliin, Kaliforniaan. Hän suoritti vuonna 2012 tohtorintutkinnon planetaarisessa tieteessä. == Lähteet == Luokka:Yhdysvaltalaiset tähtitieteilijät Luokka:Amerikanvenäläiset Luokka:Vuonna 1986 syntyneet Luokka:Elävät henkilöt
Otto Schmidt

Otto Juljevitš Schmidt (; 30. syyskuuta 1891 – 7. syyskuuta 1956) oli neuvostoliittolainen matemaatikko, tähtitieteilijä, geofyysikko, poliitikko, akateemikko, Neuvostoliiton sankari (27. kesäkuuta 1937) ja NKP:n jäsen. == Elämä == Schmidt syntyi Mahiljoussa, Venäjän keisarikunnassa (nykyisin osa Valko-Venäjää). Hänen isänsä oli saksalaisten uudisasukkaiden jälkeläinen, ja hänen äitinsä oli latvialainen. Vuonna 1932 Schmidtin johtama retkikunta purjehti jäänmurtaja Sibirjakovilla ensimmäisinä Koillisväylän läpi yhden purjehduskauden aikana. == Lähteet == == Aiheesta muualla == * * Luokka:Vuonna 1891 syntyneet Luokka:Vuonna 1956 kuolleet Luokka:Itä-Siperian meri Luokka:Neuvostoliiton sankarit Luokka:Karanmeri Luokka:Tšuktšimeri Luokka:Laptevinmeri Luokka:Baltiansaksalaiset Luokka:Neuvostoliittolaiset tähtitieteilijät Luokka:Neuvostoliittolaiset matemaatikot Luokka:Neuvostoliittolaiset tieteilijät
Lintulammenpuisto

Lintulammenpuisto on laaja viheralue Lintulan ja Höyhtyän kaupunginosissa Oulussa. Puisto sijaitsee kaupunginosien välissä, pääosin Lintulan alueella. Idässä puistoa rajaa Valtatie 4 ja lännessä Lintulammentie. Puiston alue varattiin viheralueeksi jo yleiskaavassa 1952. Puistoksi alue rakennettiin kuitenkin vasta 1983. Isolintulampi oli tuolloin lähes umpeen soistunut ja sen pohjoisosaa oli käytetty kaatopaikkana. Lintulammenpuiston keskiosassa sijaitsee Isolintulampi-niminen suurehko lampi ja suoksi kasvanut Pikkulintulampi. Kosteikkoa ympäröivissä kangasmetsissä on polkuja ja kevyen liikenteen reittejä sekä valaistu latu ja kuntopolku. Lammen pohjoisrannalla on katettu nuotiopaikka. Puiston kaakkoiskulmassa sijaitsee Lintulan urheilukeskus. == Lähteet == Luokka:Höyhtyä Luokka:Lintula Luokka:Oulun puistot
Dimbokro

Dimbokro on kunta, departementti ja N’zin alueen hallinnollinen keskus Norsunluurannikolla. Se sijaitsee N’zijoen varrella maan keskiosassa 235 kilometriä Abidjanista luoteeseen. Kunnassa on 63 200 asukasta (vuonna 2014). Dimbokron kunnan pinta-ala on 141 neliökilometriä. Se rajoittuu pohjoisessa Bocandan, idässä Bongouanoun, etelässä Tiémélékron ja lännessä Toumoudin ja Yamoussoukron kuntiin. Seudun kanta-asukkaat ovat bauleja, mutta myöhemmin sinne on muuttanut asukkaita eri puolilta maata. Abidjanin–Nigerin rautatien varrella sijaitseva Dimbokro oli aikoinaan tärkeän kaakaon- ja kahvinviljelyalueen keskus. Vuonna 1975 sinne perustettiin suuri tekstiilitehdas Utexi. Tehdas suljettiin vuonna 2002, mutta se avattiin uudelleen vuonna 2012 nimellä Sotexi. Paikkakunnalla jalostetaan myös cashewpähkinöitä ja muita maataloustuotteita. == Lähteet == Luokka:Norsunluurannikon kaupungit
Christian Lindroos

Carl-Gustaf Christian Lindroos (s. 25. heinäkuuta 1967 Helsinki) on suomalainen näyttelijä sekä teatterinjohtaja ja -ohjaaja. ==Ura== Lindroos opiskeli Teatterikorkeakoulussa 1987–1991 ja valmistui Teatteritaiteen maisteriksi. Lindroos toimi freelance-näyttelijä-ohjaajana vuosina 1991–2001. Espoolaisen Unga Teaterin taiteellisena johtajana 2002–2015. Loppuvuodesta 2015 hän aloitti Seinäjoen kaupunginteatterin taiteellisena johtajana. Toukokuussa 2019 Lindroos valittiin Porin Teatterin taiteelliseksi johtajaksi. Tehtävässään hän aloitti 1.1.2020. == Filmografia (valikoitu) == *Party, ohjaaja: Christian Lindblad (1991) rooli: Rölle *Maisteri, ohjaaja: Tomi Tiukkala (1998) rooli: Pillu-Erkki *Kaksi kotia, ohjaaja Klaus Härö (2013) rooli: Rofa *Tv-sarja Ihon alla (2015) rooli: Antti Eskelin *En autobiografi, ohjaus Mari Mantela (2016) rooli: Nilsson *Miami, ohjaaja Zaida Bergroth (2017) rooli: Jakke *Tv-sarja Transport, ohjaaja Auli Mantila (2021) rooli: Jukka isomäki == Lastennäytelmiä (valikoitu) == *Pinokkio, Pinocchio (Svenska Teatern, dramaturgi ja ohjaaja, 2001) *Hundarnas Kalevala, Koirien Kalevala (Unga Teatern, dramaturgi ja ohjaaja, 2007–2017) *Aladdin ja ihmeellinen lamppu (Unga Teatern, dramaturgi ja ohjaaja, 2009) *Oliver Twist (Unga Teatern, dramaturgi ja ohjaaja, 2013) *Näytelmäkulma.fi == Muita näytelmiä (valikoitu) == *The Producers - Kevät koittaa Hitlerille (Porin Teatteri, ohjaaja, 2011) *Kuninkaan puhe (Porin Teatteri, dramaturgi ja ohjaaja, 2015) *Tuntematon sotilas (Porin Teatteri, dramaturgi ja ohjaaja, 2017) *Tästä asti aikaa (Seinäjoen Kaupunginteatteri, ohjaaja, 2018) == Lähteet == * ==Aiheesta muualla== *Näytelmäkulma (Dramacorner.fi) *Tuntematon sotilas -näytelmä Luokka:Suomalaiset dramaturgit Luokka:Suomalaiset näyttelijät Luokka:Suomalaiset teatteriohjaajat Luokka:Vuonna 1967 syntyneet Luokka:Elävät henkilöt
Namibian yliopisto

Namibian yliopisto (, lyhennys UNAM) on vuonna 1992 perustettu julkinen yliopisto, jonka pääkampus sijaitsee Namibian pääkaupunki Windhoekissa. UNAM on Namibian suurin yliopisto, jossa opiskeli lukuvuonna 2017 runsas 24 700 opiskelijaa. Opiskelijoista 95 prosenttia suoritti alempaa korkeakoulututkintoa ja 65 prosenttia oli naisia. Pääosa opiskelijoista (runsas 23 200) oli namibialaisia; kansainvälisiä opiskelijoita oli ainoastaan kuusi prosenttia. Yliopistolla oli Namibiassa yhteensä 12 kampusaluetta sekä seitsemän aluekeskusta. Pääkampuksella opiskelijoista toimi 52 prosenttia. Namibian yliopisto sijoittui uniRankin digitaalista verkkoaineistoa korostavassa, ei-akateemisessa vuoden 2018 Afrikan 200 yliopiston vertailussa sijalle 29. Yliopiston sijoitus jäi kuitenkin kauas maailman kärkiyliopistojen tasosta, eikä yliopisto yltänyt esimerkiksi Times Higher Educationin (THE) vuoden 2018 maailman runsaan 1 000 arvostetuimman yliopiston joukkoon. THE- aineistossa oli kaikkiaan 27 artikkalaista yliopistoa. Espanjalaisen CSIC- tutkimuskeskuksen Webometrics-yliopistorankingissa Namibian yliopisto listattiin Afrikan yliopistojen 104. sijalle ja maailmanlistan sijalle 3448. Hallinnollisesti yliopisto jakautuu neljään tiedekuntaan: * maatalouden, tekniikan ja luonnontieteiden tiedekunta * kauppa-, hallinto- ja oikeustieteellinen tiedekunta * pedagoginen ja humanistinen tiedekunta * terveys- ja eläinlääketieteellinen tiedekunta Kesäkuussa 2018 yliopiston varakansleriksi nimitettiin Kenneth Matengu. Virkakausi on pituudeltaan kuusi vuotta. ==Lähteet== ==Aiheesta muualla== Luokka:Namibian yliopistot ja korkeakoulut Luokka:Windhoek
Dylan Bronn

Dylan Bronn (, s. 19. kesäkuuta 1995 Cannes, Ranska) on tunisialainen jalkapalloilija. Puolustajana pelaava Bronn edustaa Italian pääsarjassa pelaavaa Salernitanaa. == Seurajoukkueura == Bronn aloitti uransa Ranskassa nuorten tasolla kotikaupunkinsa AS Cannesin riveissä. Sittemmin aikuisten tasolla hän siirtyi pelaamaan CFA sarjatasolle jatkaen Cannesin riveissä kaudella 2013–2014. ===Chamois Niortais=== Ammattilaiseksi Bronn päätyi kaudella 2016–2017 siirryttyään Ligue 2 tasolla pelanneeseen Chamois Niortais'iin. Hän pelasi avauskaudella 30 sarjaottelua ja onnistui maalinteossa kahdesti. ===Gent (2017–2019)=== Elokuussa 2017 Bronn allekirjoitti neljän vuoden sopimuksen Belgian pääsarjassa pelaavan Gentin kanssa. Bronn nousi avauskaudellaan Belgiassa avauskokoonpanoon pelaten 34 pääsarjaottelua ja onnistui maalinteossa edelliskauden tapaan kahdesti. ===Salernitana (2022–)=== Elokuussa 2022 Bronn allekirjoitti kolmen vuoden sopimuksen Serie A:ssa pelaavan Salernitanan kanssa.Dylan Bronn é un nuovo giocatore della Salernitana ussalernitana1919.it 12.8.2022 Viitattu 26.11.2022 == Maajoukkueura == Bronn sai edustaa äitinsä kotimaata Tunisiaa ja pelasi ensimmäisen maaottelunsa 28. maaliskuuta 2017 harjoitusottelussa Marokkoa vastaan. Kesäkuussa 2018 Bronn valittiin Tunisian maajoukkueeseen 2018 MM- kilpailuihin Venäjälle.Tunisia World Cup squad: Leicester City’s Benalouane in 23-man squad bbc.co.uk Viitattu 18.6.2018 Hän teki kisoissa ensimmäisen maaottelumaalin Belgiaa vastaan toisessa lohko-ottelussa. Bronn kavensi ottelun 2–1 tilanteeseen. Pian maalin jälkeen hän loukkaantui kesken ottelun. == Lähteet == Luokka:Tunisialaiset jalkapalloilijat Luokka:Ranskantunisialaiset Luokka:Vuonna 1995 syntyneet Luokka:Elävät henkilöt
Namibian tiede- ja teknologiayliopisto

Namibian tiede- ja teknologiayliopisto (, lyhennys NUST) on julkinen yliopisto, joka toimii Namibian pääkaupunki Windhoekissa. Nykyistä yliopistoa edelsi vuonna 1994 perustettu, Namibian teknillisenä yliopistona () tunnettu oppilaitos. Nykyisen nimensä oppilaitos sai vuonna 2015 annetulla säädöksellä. Yliopistossa opiskelee noin 11 200 opiskelijaa, joista melko tarkasti puolet oli naisia ja puolet miehiä. Espanjalaisen CSIC-tutkimuskeskuksen Webometrics- yliopistorankingissa tiede- ja teknologiayliopisto listattiin Afrikan yliopistojen 123. sijalle ja maailmanlistan sijalle 3791. Namibialaisista yliopistoista NUSTia korkeamman sijoituksen sai Namibian yliopisto. ==Lähteet== ==Aiheesta muualla== *Namibia University of Science and Technology (umultirank.org) Luokka:Namibian yliopistot ja korkeakoulut Luokka:Windhoek
Mouez Hassen

Mouez Hassen (, s. 5. maaliskuuta 1995 Fréjus) on tunisialainen jalkapallomaalivahti. Hän edustaa Tunisian pääsarjassa pelaavaa Club Africainia. == Seurajoukkueura == Hassen siirtyi Nicen nuorten seurasta kakkosjoukkueeseen, jossa hän pelasi kaksi kautta. Avauskaudella Hassen pelasi 21 sarjaottelua ja oli nostamassa Nicea vitosdivarista nelosdivariin. Hassen ehti pelata kaudella 2013–2014 kuusi ottelua, kunnes hänet nostettiin Nicen edustusjoukkueeseen. Samaisella kaudella Hassen pelasi viisi ottelua Ranskan pääsarjassa. Kaudella 2014–2015 Hassen oli joukkueensa ykkösmaalivahti pelaten 30 sarjaottelua. == Maajoukkueura == Hassen pelasi Ranskan alle 16–21-vuotiaiden maajoukkueissa vuosina 2011–2015. Hänen ensimmäinen maaottelu Tunisian paidassa oli 27. maaliskuuta 2018 Costa Ricaa vastaan. Tunisia voitti ottelun 1–0. Kesäkuussa 2018 Hassen valittiin Tunisian maajoukkueeseen 2018 MM-kilpailuihin Venäjälle.Tunisia World Cup squad: Leicester City’s Benalouane in 23-man squad bbc.co.uk Viitattu 18.6.2018 Hän pelasi avausottelun Englantia vastaan, mutta loukkaantui ottelun alkuminuuteilla. Ottelu oli tuona hetkenä 0–1 Englannille. == Lähteet == Luokka:Ranskalaiset jalkapallomaalivahdit Luokka:Tunisialaiset jalkapallomaalivahdit Luokka:Vuonna 1995 syntyneet Luokka:Elävät henkilöt
Tango Desirée

Tango Desirée on itävaltalaisten Charly Niessen Pohlhausin ja Eddie Cassenin (oik. Edward Kassner) kirjoittama tango, jota suomeksi lauletaan Sauvo Puhtilan sanoin. Ne alkavat ”Kun yö on kuulas, silkinmusta, ilma täynnä on onnen odotusta...”. Ensimmäisenä kappaleen levytti suomeksi Juha Eirto vuonna 1956, ja samana vuonna sen tallensivat myös Reijo Kallio ja Olavi Virta. Eino Grön levytti sen 1966, Jarkko Lehti ja Tumba Tamminen 1978. Muita ”Tango Desiréen” levyttäjiä ovat olleet Reijo Taipale (1990), Leif Lindgren (1992), Sauli Lehtonen (1994), Teuvo Valo (1980) ja Tapani Kansa (1999). Saukin suomenkielisestä sanoituksesta on usein nostettu esiin epäjohdonmukainen käsite ”Argentiinan pusta” ja pidetty sitä kömmähdyksenä. Kevyen musiikin tuntija Veikko Tiitto ei pidä sanavalintaa välttämättä virheenä ollenkaan, sillä Argentiinan pampa on hyvin samantapaista luonnonniittyä (oik. aroa) kuin Unkarin pusta. ”Argentiinan pustan” voi siis nähdä samanlaisena maiden välisenä rinnastuksena kuin vaikkapa ”Suomen Chicago” (Lahti) tai Hyvinkään Sveitsi. ==Lähteet== Luokka:Tangot Luokka:Suomalaiset käännöskappaleet Luokka:Vuoden 1956 kappaleet Luokka:Sauvo Puhtilan sanoittamat kappaleet
Nonkon

Nonkon on maalaiskunta ja sen keskuskylä Koulikoron alueen Kolokanin piirissä Malissa. Se sijaitsee 55 kilometriä Kolokanista kaakkoon. Kunnassa on 18 100 ja kylässä 1 800 asukasta (vuonna 2009). Nonkonin kunta rajoittuu pohjoisessa Kolokanin piirin Massantolan, lännessä Tioribougoun ja Ouolodon, etelässä Nossombougoun ja idässä Koulikoron piirin Sirakorolan ja Koulan kuntiin. Maisemaa leimaavat tasangot ja kukkulat. Seutu kuuluu Sudanin vyöhykkeeseen. Kuntaan kuuluu 20 kylää. Asukkaat ovat etupäässä bambaroita. Lisäksi on jonkin verran fulbeja. Uskontoja ovat islam, protestantismi, adventismi, animismi ja katolisuus. Nonkonin liikenneyhteydet ovat heikot. Paikallisia elinkeinoja ovat maanviljely, karjanhoito, keräily ja kaupankäynti. Tärkeimmät viljelykasvit ovat durra, hirssi, maissi, lehmänpapu sekä myytäväksi kasvatettavat puuvilla, maapähkinä ja okra. Kotieläimiä ovat naudat, lampaat ja vuohet. ==Lähteet== Luokka:Kolokanin piiri Luokka:Malin kunnat
Ouolodo

Ouolodo on maalaiskunta ja sen keskuskylä Koulikoron alueen Kolokanin piirissä Malissa. Se sijaitsee 45 kilometriä Kolokanista etelään. Kunnassa on 10 000 ja kylässä 3 100 asukasta (vuonna 2009). Ouolodon kunta rajoittuu pohjoisessa Kolokanin piirin Tioribougoun, idässä Nonkonin, etelässä Nossombougoun ja lännessä Guihoyon sekä Katin piirin Diédougoun kuntiin. Maisemaa leimaavat tasangot sekä kaakkois- ja länsiosien kukkulat. Pysyviä vesistöjä ei ole. Kasvillisuus on savannia. Kuntaan kuuluu yhdeksän kylää. Asukkaat ovat etupäässä bambaroita, soninkeja, fulbeja ja moseja. Ouolodon kautta kulkee Bamakosta pohjoiseen johtava maantie RN3. Paikallisia elinkeinoja ovat maanviljely, karjanhoito, pienimuotoinen kaupankäynti ja käsityöammatit. Tärkeimmät viljelykasvit ovat hirssi, maissi, fonio, durra, riisi sekä myytäväksi kasvatettavat puuvilla, maapähkinä ja tupakka. Kotieläimiä ovat naudat, lampaat, vuohet, aasit ja siipikarja. ==Lähteet== Luokka:Kolokanin piiri Luokka:Malin kunnat
Ferjani Sassi

Ferjani Sassi (, s. 18. maaliskuuta 1992 Ariana) on tunisialainen jalkapalloilija. Keskikentällä pelaava Sassi edustaa Saudi-Arabian valioliigassa pelaavaa Al-Nassria. == Seurajoukkueura == Sassi aloitti ammattilaisuransa CS Sfaxienissa kaudella 2010–2011, siirryttyään nuorten joukkueesta edustukseen tammikuussa 2011. Hän pelasi avauskaudellaan kaksi ottelua ja onnistui heti kerran maalinteossa. Sassin toinen kausi oli menestyksekkäämpi pelattuaan 23 sarjaottelua tehden myös niissä yhden maalin. Sfaxien sijoittui edelliskauden tapaan Tunisian pääsarjassa kolmanneksi. Kolmannella kaudellaan 2012–2013 Sassi juhli kauden päätteeksi Tunisian mestaruutta. Hän pelasi tällä kertaa 18 sarjaottelua tehden niissä kolme maalia. Lisäksi Sassi oli voittamassa CAF Confederation Cupin mestaruutta, kun Sfaxien voitti loppuottelussa TP Mazemben. Kaudella 2013–2014 Sassi huomattavasti enemmän otteluita Tunisian pääsarjassa 29 ottelun verran. Myös maalinteossa hän onnistui viidesti, kun Sfaxien sijoittui kolmanneksi Tunisian pääsarjassa. Kaudella 2014–2015 Sassi pelasi kauden ensimmäisen puoliskon, jossa hän oli mukana yhdeksän ottelun verran. Hän kuitenkin siirtyi tammikuussa 2015 Ranskaan. ===FC Metz=== Sassi siirtyi FC Metzin riveihin tammikuussa 2015 ja pelasi ensimmäisen ottelunsa Ligue 1:ssä 15. helmikuuta 2015 EA Guingampia vastaan. Yhteensä hän pelasi kauden aikana 13 sarjaottelua ja teki ainoan maalinsa vierasottelussa Bordeaux'ta vastaan, joka päättyi 1–1.Player profile Ferjani Sassi ligue1.com Viitattu 21.6.2018 Metz kuitenkin putosi kauden päätteeksi Ligue 2:een jäätyään sijalle 19. Kaudella 2015–2016 Sassi pelasi 26 sarjaottelua Ligue 2:ssa, kun Metz sijoittui kolmanneksi. ===Esperance=== Sassi palasi takaisin Tunisiaan heinäkuussa 2016 tällä kertaa Espérancen riveihin. == Maajoukkueura == Sassi pelasi ensimmäisen maaottelunsa 8. kesäkuuta 2013 MM-karsintaottelussa Sierra Leonea vastaan. Sassi pelasi ensimmäiset arvokisansa 2015 Afrikanmestaruuskilpailuissa, jossa turnaus päättyi puolivälieriin. Kesäkuussa 2018 Sassi valittiin Tunisian maajoukkueeseen 2018 MM-kilpailuihin Venäjälle.Tunisia World Cup squad: Leicester City’s Benalouane in 23-man squad bbc.co.uk Viitattu 18.6.2018 Hän onnistui maalinteossa avausottelussa Englantia vastaan rangaistuspotkusta. == Saavutukset == *Tunisian mestaruus: 2013, 2017 *Tunisian cup: 2016 *CAF Confederation Cup: 2013 *Arabian Mestarien liiga: 2017 == Lähteet == Luokka:Tunisialaiset jalkapalloilijat Luokka:Vuonna 1992 syntyneet Luokka:Elävät henkilöt
Nossombougou

Nossombougou on maalaiskunta ja sen keskuskylä Koulikoron alueen Kolokanin piirissä Malissa. Se sijaitsee 57 kilometriä Kolokanista etelään. Kunnassa on 20 700 ja kylässä 4 100 asukasta (vuonna 2009). Nossombougoun kunta rajoittuu pohjoisessa Kolokanin piirin Ouolodon ja Nonkonin, idässä Koulikoron piirin Koulan sekä etelässä ja lännessä Katin piirin Yélékébougoun ja Diédougoun kuntiin. Maisemaa leimaavat tasangot ja muutamat kukkulat. Pysyviä vesistöjä ei ole. Seutu kuuluu Sudanin vyöhykkeeseen. Kasavillisuus on savannia. Kuntaan kuuluu 22 kylää. Asukkaat ovat etupäässä bambaroita, mandinkoja, soninkeja, moseja ja fulbeja. Vallitseva uskonto on islam, mutta kunnassa on myös kristittyjä ja animisteja. Nossombougoun kautta kulkee Bamakosta pohjoiseen johtava maantie RN3. Paikallisia elinkeinoja ovat maanviljely, karjanhoito, käsityöammatit ja kaupankäynti. Myytäväksi kasvatetaan puuvillaa ja tupakkaa. Nossombougoussa ja kahdessa muussa kylässä pidetään viikoittaiset markkinat. ==Lähteet== Luokka:Kolokanin piiri Luokka:Malin kunnat
Florence (Los Angeles)

Florence on asuinalue South Los Angelesin kaupunginosassa Los Angelesissa Kalifornian osavaltiossa Yhdysvalloissa. Alueen asukasluku oli 46 610 vuonna 2008. Florencen asuntokanta koostuu enimmäkseen vuokra-asunnoista. Florencen väestö koostuu enimmäkseen latinoista. Toiseksi suurimman etnisen ryhmän muodostavat afroamerikkalaiset. == Lähteet == Luokka:South Los Angeles
Nokia 2630

Nokia 2630 on Nokian valmistama vuonna 2007 julkaistu matkapuhelin. ==Ominaisuudet== Puhelin sisältää kaikki edeltäjänsä Nokia 2610:n ominaisuudet. Eroa edeltäjäänsä on, että puhelimessa on VGA-kamera, se on ohuempi ja siinä on paranneltu muotoilu ja näyttö. ==Katso myös== *Luettelo Nokian tuotteista == Lähteet == Luokka:Nokian matkapuhelimet Luokka:Vuoden 2007 matkapuhelimet
We the Best Music Group

We the Best Music Group on yhdysvaltalainen DJ Khaledin perustama levy-yhtiö, joka on erikoistunut tuottamaan rap-musiikkia. Yhtiö oli aluksi Def Jam Southia jakelemana ja sittemmin Cash Money Recordsin. Huhtikuusta 2016 lähtien se on ollut Epic Recordsin jakelemana.DJ Khaled Announces Signing With Epic Records & "Major Key" Album hiphopdx.com 11.4.2016 Viitattu 18.6.2018 ==Julkaisut== Albumit DJ Khaled - We Global *Julkaistu: 16.9.2008 *Sijoitus: #7 USA Billboard 200 *RIAA Certification: *USA myynnit: 294 000 *Singlet: "Out Here Grindin", "Go Hard" Ace Hood - Gutta *Julkaistu: 18.11.2008 *Sijoitus: #36 U.S. Billboard 200 *RIAA Certification: *USA myynnit: 124 000 *Singlet: "Cash Flow", "Ride" Ace Hood - Ruthless *Julkaistu: 30.6.2009 *Sijoitus: #23 U.S. Billboard 200 *RIAA Certification: *USA myynnit: 78 100 *Singlet: "Overtime","Champion" DJ Khaled - Victory *Julkaistu: 2.3.2010 *Sijoitus: #14 U.S. Billboard 200 *RIAA Certification: *USA myynnit: 50 000 *Singlet: "Fed Up", "Put Your Hands Up", "All I Do Is Win" DJ Khaled - We the Best Forever *Julkaistu: 19.7.2011 *Sijoitus: #5 U.S. Billboard 200 *RIAA Certification: *USA myynnit: +60 000 *Singlet: "Welcome to My Hood", I'm On One", "It Ain't Over Til It's Over" Ace Hood - Blood, Sweat & Tears *Julkaistu: 9.8.2011 *Sijoitus: #8 U.S. Billboard 200 *RIAA Certification: *USA myynnit: +80 000 *Singlet: "Hustle Hard", "Go 'N' Get It", "Body 2 Body" DJ Khaled - Kiss the Ring *Julkaistu: 21.8.2012 *Sijoitus: #4 U.S. Billboard 200 *RIAA Certification: *USA myynnit: +80 000 *Singlet: "Take It to the Head", "I Wish You Would" Ace Hood - Trials & Tribulations *Julkaistu: 16.7.2013 *Sijoitus: #4 U.S. Billboard 200 *RIAA Certification: *USA myynnit: +55 000 *Singlet: "Bugatti", "We Outchea" DJ Khaled - Suffering from Success *Julkaistu: 22.10.2013 *Sijoitus: #7 U.S. Billboard 200 *RIAA Certification: *USA myynnit: +44 000 *Singlet: "No New Friends", "I Wanna Be with You" DJ Khaled - I Changed a Lot * Julkaistu: 23.10.2015 * Sijoitus: #12 U.S. Billboard 200 * RIAA Certification: *USA myynnit: +25 000 * Singlet: "They Don't Love You No More", "Hold You Down", "How Many Times", "Gold Slugs", "You Mine" DJ Khaled - Major Key * Julkaistu: 29.7.2016 * Sijoitus: #1 U.S. Billboard 200 * RIAA Certification: Gold *USA myynnit: +500 000 * Singlet: "For Free", "I Got the Keys", "Holy Key", "Do You Mind" DJ Khaled - Grateful * Julkaistu: 23.6.2017 * Sijoitus: #1 U.S. Billboard 200 * RIAA Certification: Gold *USA myynnit: +500 000 * Singlet: "Shining", "I'm The One", "To the Max", "Wild Thoughts" ==Lähteet== Luokka:Yhdysvaltalaiset levy-yhtiöt Luokka:Hip hop -levy-yhtiöt
Desiderata

Desiderata on yhdysvaltalaisen lakimies-kirjailija Max Ehrmannin (1872–1945) runo vuodelta 1927. Sitä ei juuri tunnettu Ehrmannin elinaikana, mutta 1970-luvun alussa sen pohjalta tehtiin kristillissävytteinen musiikkisovitus, joissa yhdistyivät lausunta ja taustakuoron laulama melodia. Runosta on useita suomennoksia, ja jokin niistä alkaa sanoin ”Kulje levollisena kiireen ja hälyn keskellä ja muista, mikä rauha kätkeytyy hiljaisuuteen...”. Suomessa runo tuli tunnetuksi Esa Saarion ja taustakuoron levytyksenä ”Desiderata” (säv. Fred Werner, sov. Eino Virtanen), jota varten runon suomensi Sauvo Puhtila. Kappaletta soitettiin paljon radiossa, mutta sitä pidettiin musiikillisesti heikkotasoisena. Se oli varsin tarkka kopio alkuperäisestä, yhdysvaltalaisen radiotiskijukka Les Cranen puhumasta kappaleesta, joka vuodenvaihteessa 1971–1972 ylsi singletilaston kymmenen myydyimmän joukkoon kotimaansa lisäksi Kanadassa, Britanniassa ja Australiassa. Laulu oli myös Les Cranen samannimisen albumin avausraita. Meksikossa näyttelijä Arturo Benavidesin espanjankielinen versio pysyi listaykkösenä kuusi viikkoa vuonna 1972. National Lampoon -komediaryhmä levytti ”Desideratasta” pian Christopher Guestin kirjoittaman parodiaversion ”Deteriorata” albuminsa National Lampoon’s Radio Dinner (1972) avausraidaksi. Esa Saarion ”Desiderata” otettiin mukaan vuonna 2015 julkaistulle tupla-CD-kokoelmalle Riman alta ja ohi maalin – Suomi-iskelmän hurjimmat harhalaakit. ==Lähteet== ==Aiheesta muualla== *Alkuperäinen runo Wikisource-palvelussa Luokka:Suomalaiset käännöskappaleet Luokka:Vuoden 1971 kappaleet Luokka:Yhdysvaltalaiset musiikkikappaleet Luokka:Runot Luokka:Sauvo Puhtilan sanoittamat kappaleet
Kóstas Polítis

Konstantínos ”Kóstas” Polítis (, 21. maaliskuuta 1942 – 18. kesäkuuta 2018 Ateena) oli kreikkalainen koripallovalmentaja ja koripalloilija. Polítis pelasi ja valmensi pääasiassa Panathinaikosissa. Pelaajana hän voitti kolme Kreikan mestaruutta. Hän pelasi myös Kreikan miesten maajoukkueessa vuosien 1961, 1965 ja 1967 EM-turnauksissa. Valmentajana Polítis voitti kolme Kreikan mestaruutta ja kaksi Kreikan cup-mestaruutta. Hän valmensi Kreikan maajoukkuetta vuoden 1983 EM-kilpailuissa, vuoden 1986 MM-kilpailuissa ja vuoden 1987 koti-EM-kilpailuissa, joista jälkimmäisessä Kreikka juhlli Euroopan mestaruutta. Polítis kuoli kotonaan Ateenassa 76-vuotiaana 18. kesäkuuta 2018.http://www.ekathimerini.com/229758/article/ekathimerini/sports/costas- politis-who-led-greece-to-basketball-glory- in-1987-dieshttp://greece.greekreporter.com/2018/06/18/kostas-politis- architect-of-the-greek-1987-triumph-dies-at-76/ == Lähteet == == Aiheesta muualla == * Profiili FIBA Archive Luokka:Kreikkalaiset koripalloilijat Luokka:Kreikkalaiset koripallovalmentajat Luokka:Vuonna 1942 syntyneet Luokka:Vuonna 2018 kuolleet
Big Miller

Clarence Horatio "Big" Miller (18. joulukuuta 1922 Sioux City, Iowa, Yhdysvallat – 9. kesäkuuta 1992 Edmonton, Alberta, Kanada) oli yhdysvaltalaissyntyinen, Kanadan kansalaisuuden vuonna 1973 saanut jazz- ja bluesmusiikin pasunisti ja -laulaja.The Canadian Encyclopedia: Big Miller Miller aloitti uransa teini-ikäisenä Kansas Cityssä ja lauloi vuosina 1949–1954 pianisti Jay McShannin sekä vuonna 1955 Duke Ellingtonin kokoonpanon kanssa. Kanadan-debyyttinsä hän teki 18. toukokuuta 1962 Torontossa Don Thompsonin kanssa Club Kingswayssa. 1960-luvun puolessavälissä hän asui Australiassa ja sitten Havaijilla sekä kiersi lyhyesti Yhdysvalloissa ja Kanadassa Jon Hendricksin The Evolution of the Bluesin merkeissä. Hän ei palannut Yhdysvalloissa vaan esiintyi läntisessä Kanadassa ja asettui vuonna 1970 Edmontoniin. Hänestä tuli suosittu hahmo paikallisissa jazzpiireissä. Hän esiintyi paitsi Albertassa, myös Japanissa, ja vuonna 1978 Tommy Banksin big bandin kanssa Montreuxin jazzfestivaalilla Sveitsissä. Esityksen levytys johti vuoden 1979 parhaan jazzalbumin Juno-palkintoon. Miller työskenteli Jay McShannin kanssa vielä 1980-luvulla ja Edmontonin sinfoniaorkesterin kanssa vuonna 1990. Edmontonin ulkopuolisessa Kanadassa hän esiintyi muun muassa Nimmons 'N' Nine Plus Sixin kanssa. Kansainvälisesti hän esiintyi Euroopassa vuonna 1985 ja siellä Englannissa 1990. Hän toimi myös näyttelijänä ja esiintyi monissa kanadalaiselokuvissa, joihin kuuluu Big Meat Eater (1982). == Lähteet == Luokka:Yhdysvaltalaiset jazzlaulajat Luokka:Kanadalaiset jazzlaulajat Luokka:Kanadalaiset pasunistit Luokka:Yhdysvaltalaiset pasunistit Luokka:Vuonna 1922 syntyneet Luokka:Vuonna 1992 kuolleet
Optical Transport Network

Optical Transport Network (OTN) on ITU-T:n mukaan valokuidulla yhdistetyistä elementeistä koostuva verkko, josta on annettu suositus G.872. ITU standardia G.709 kutsutaan "digitaaliseksi kääreeksi" yksikanavaisten SONET/SDH järjestelmien päälle. OTN voi kuljettaa useita muita liikennetyyppejä kuten Ethernet, Fibre Channel ja digitaalista videokuvaa. == Lähteet == == Aiheesta muualla == * G.872 : Architecture of optical transport networks * G.709 : Interfaces for the optical transport network * Optical Transport Network (OTN) Tutorial (PDF) Luokka:Dataliikenne Luokka:Valokuitukommunikaatio
X.25

X.25 on CCITT:n (nyk. ITU-T) pakettikytkentäinen tietoliikenneprotokolla laajaverkkoihin (WAN), joka valmistui maaliskuussa 1976. X.25 kattaa OSI- mallin alimmat kerrokset 1, 2 ja 3. X.25-verkon laitteet jakaantuvat kolmeen kategoriaan: * Data Terminal Equipment (DTE) * Data Circuit-terminating Equipment (DCE) * Packet-Switching Exchange (PSE) X.25-verkkoja olivat muun muassa TELENET ja DATAPAC. Myös EUnet perustui X.25-protokollaan ennen vuotta 1988. == Lähteet == == Aiheesta muualla == * Recommendation X.25 (ITU-T) * Cisco.com Luokka:Verkkoprotokollat Luokka:ITU
Ranald Shean

Ranald Shean (6. toukokuuta 1914 Edmonton, Alberta, Kanada – 12. huhtikuuta 1997) oli kanadalainen viulisti ja kapellimestari. Hän opiskeli ensin Edmontonissa Percy Humphreyn ja sitten 1930-luvulla Vancouverissa Gregori Garbovitskyn johdolla. Shean oli mukana perustamassa Edmontonin filharmonikkoja ja toimi sen kapellimestarina vuosina 1941–1942 sekä konserttimestarina 1945–1952. Hän oli myös Edmontonin nuorisosinfoniaorkesterin organisoija ja toinen kapellimestari vuosina 1953–1960. Hän perusti toisen, harrastelijoille tarkoitetun filharmonisen orkesterin Edmontoniin vuonna 1971.The Canadian Encyclopedia: Ranald Shean Shean opetti yksityisesti Edmontonissa ennen toimimistaan vuonna 1966 perustamansa Edmontonin musiikkikonservatorion johdossa. 1970-luvulla hän opetti Alberta Collegessa ja 1980-luvun alussa Calgaryn Mount Royal Collegessa. Hänen johdollaan opiskelivat muiden muassa Susan Cottrell, Tamara Fahlman, Julietta Kang, Ernest Kassian, Robert Klose, John Lowry, Mark Lupin, Nicholas Pulos, David Rhein, Yvonne Vercohnin ja Marlin Wolfe. Vuonna 1977 Sheanille myönnettiin Alberta Achievement Award. Hänet otettiin Edmonton Arts and Culture Hall of Fameen vuonna 1990. Hänen ja pianistivaimonsa Vera Sheanin mukaan nimetty Shean Competition for Strings and Piano järjestetään vuosittain. == Lähteet == Luokka:Kanadalaiset viulistit Luokka:Kanadalaiset kapellimestarit Luokka:Vuonna 1914 syntyneet Luokka:Vuonna 1997 kuolleet
Lee Hepner

Lee Alfred Hepner (24. marraskuuta 1920 Edmonton – 24. heinäkuuta 1986 Vancouver) oli kanadalainen kapellimestari. Hän sai filosofian tohtorin arvon New Yorkin yliopistosta väitöskirjallaan An analytical study of selected Canadian orchestral compositions of the mid-20th century, jossa tarkasteltiin Harry Freedmanin, Harry Somersin ja John Weinzweigin teoskia.The Canadian Encyclopedia: Lee Hepner Hepner oli Edmontonin sinfoniaorkesterin ensimmäinen kapellimestaria vuosina 1952–1960. Hänen vaimonsa on kuoronjohtaja Patricia Rolston ja hänen poikansa on jazzsaksofonisti Darcy Hepner. == Lähteet == Luokka:Kanadalaiset kapellimestarit Luokka:Vuonna 1920 syntyneet Luokka:Vuonna 1986 kuolleet
Sakkolan kirkko

Sakkolan kirkko oli Sakkolan seurakunnan kirkko Sakkolassa Suvantojärven pohjoisrannalla. Sakkolan ensimmäinen kirkko rakennettiin Kiviniemen kylään 1500-luvun lopulla. Kirkko hävitettiin myöhemmin. 1690-luvulla perustettu Metsäpirtin rukoushuone erotettiin 1902 omaksi seurakunnakseen.Sakkola. Suomen sukututkimusseura. Viitattu 19.6.2018Kirkonkylä. Sakkolan kylät. Viitattu 19.6.2018 Luterilainen seurakunta perustettiin Sakkolaan uudestaan vuoden 1611 jälkeen, jolloin Ruotsi oli vallannut Käkisalmen läänin. Ensimmäinen kirkko rakennettiin kirkonkylään noin 1616. Kirkkoherra oli oletettavasti jo silloin, mutta maininta on vuodesta 1631. Kirkonkylään valmistui uusi kirkko 1674, mutta se paloi salamaniskusta 1770-luvun alussa. Seuraava kirkko vihittiin 1772, mutta senkin poltti salama 1776. Viimeinen, puinen, kirkko valmistui 1779, ja sen rakensi kirkonrakentaja Tuomas Ragvaldinpoika Suikkanen. Kirkko vihittiin 1781. Josef Stenbäck suunnitteli kirkon perusteellisen uusimisen, joka toteutettiin 1912–1913. Kirkkoon kuului myös kellotapuli. Kirkko tuhoutui toisessa maailmansodassa. Kirkon ympärillä olevalla vanhalla hautausmaalla on vuoden 1918 sisällissodan valkoisten hauta sekä talvi- ja jatkosodan sankarihauta.Sakkola, Luovutetun Etelä-Karjalan pitäjät. Viitattu 19.6.2018 Kirkon paikalla on jäljellä portaat. Portaiden viereen on tuotu sankarivainajien muistomerkki, joka oli hotellin vieressä Losevossa. Portailla on vuonna 1993 pystytetty muistomerkki. Uusi hautausmaa on tien toisella puolella Pyhäjärven tien varressa ja siellä on myös sotilashautausmaa.Sakkolan kirkon paikka. Sotahistorialliset kohteet. Suomen sotahistoriallinen seura. Viitattu 19.6.2018 Uudelle hautausmalle rakennettiin siunauskappeli. ==Lähteet== ==Aiheesta muualla== * Sakkolan seurakunnan arkisto * Piirroskuva kirkosta ja kellotapulista Museoviraston kokoelmissa Luokka:Luovutettujen alueiden kirkkorakennukset Luokka:Sakkola
Darcy Hepner

Darcy Rolston Hepner (s. 22. joulukuuta 1954 Edmonton, Alberta, Kanada) on kanadalainen saksofonisti ja säveltäjä. Hän varttui Hamiltonissa Lee Hepnerin ja Patricia Rolstonin poikana. Hän soitti varhain selloa, kitaraa ja huilua, kunnes aloitti yliopistossa saksofoninsoiton opiskelun. Häntä opetti yksityisesti Pat LaBarbera. Vuodesta 1983 alkaen hän opiskeli New Yorkin yliopistossa sävellystä ja saksofoninsoittoa Lee Konitzin ja Bob Mintznerin johdolla. Tämän jälkeen hän esiintyi konserteissa ja klubeilla Kanadassa ja Yhdysvalloissa. Hän esiintyi muiden muassa Mel Tormén kanssa ja kiersi kesäisin Artie Shawin ja David Clayton-Thomasin kokoonpanojen kanssa. Hän asui New Yorkissa vuosina 1996–2005.The Canadian Encyclopedia: Darcy Hepner Hepner kantaesitti Charlie Parkerin Bird with Stringsin uuden tuotannon Ontariossa 19. elokuuta 2006. Hänen ensimmäinen, itsensä mukaan nimetty albuminsa oman kokoonpanon johtajana on vuodelta 1998. Hän on esiintynyt myös veljensä, kitaristi Jeremy Hepnerin levyillä. Hän on opettanut muun muassa Mohawk Collegessa. Hän on sukua Thomas Rolstonille, Isobel Moorelle ja Shauna Rolstonille. == Lähteet == Luokka:Kanadalaiset jazzsaksofonistit Luokka:Kanadalaiset säveltäjät Luokka:Vuonna 1954 syntyneet Luokka:Elävät henkilöt